Gerningsmanden har afsat fodaftryk i sandet foran skulpturen. I dag har den hollandske kunstner Wilfred Stiijgert været i gang med at redde skulpturen og rette skaderne i ansigtet. Eventchef Rikke Ejsenhardt fra Hjørring Handel ærger sig over hærværket og fortæller, at der nu kommer afspærringer i form af et hegn rundt om sandskulpturen. En skulptur, der skal trække turisterne til Hjørring hen over sommeren. Arbejdet med skulpturen gik i gang torsdag i sidste uge. Hyldest til Murer-Kjeld Skulpturen er en hyldest til Murer-Kjeld, der stod bag flytningen af Rubjerg Knude Fyr. Skulpturen af Murer-Kjeld bliver en af i alt fire sandskulpturer, der bliver opført i Hjørring de kommende uger. Der laves en ved Springvandspladsen, en ved Metrolpol, en på parkeringspladsen ved Meny og en på parkeringspladsen ved A-Z. De tre øvrige skulpturer bliver med motiver af henholdsvis ishuset i Tversted, Nordsøen Oceanarium og Børglum Kloster.

Referat:
Den store sandskulptur af Rubjerg Knude Fyr og Murer-Kjeld på Springvandspladsen i Hjørring har i nat været udsat for hærværk.